openthaigpt/thai-investment-consultant-licensing-exams huggingface dataset:
คำถาม: ตัวเลือกใดต่อไปนี้คือลักษณะของกองทุนปิด
ตัวเลือก: 1. สามารถขายหน่วยลงทุนเพิ่มเติมหลังเสนอขายครั้งแรก 2. ไม่มีความจำเป็นต้องนำกองทุนปิดไปจดทะเบียนในตลาดหลักทรัพย์ฯ ส่วนใหญ่ไม่มีกำหนดอายุโครงการ 3. จำนวนหน่วยลงทุนเพิ่มขึ้นหรือลดลงได้ 4. เมื่อครบอายุโครงการ บลจ. จะรับซื้อคืนหน่วยลงทุนโดยใช้เงินจากการขายทรัพย์สินในกองทุนเมื่อเลิก
คำตอบที่ถูกต้อง: ข้อ 4
คำอธิบาย: การเสนอขายหน่วยลงทุนของกองทุนปิดจะทำเพียงครั้งเดียว และจะระบุอย่างชัดเจนว่า กองทุนปิดนั้นมีอายุโครงการกี่ปี จำนวนหน่วยลงทุนจะคงที่ไปตลอดอายุโครงการ
คำถาม: ตัวเลือกใดต่อไปนี้ ไม่ใช่ กองทุนรวมทรัพย์สินทางเลือก
ตัวเลือก: 1. กองทุนรวมสินค้าโภคภัณฑ์ 2. กองทุนรวมหมวดอุตสาหกรรม 3. กองทุนรวมสินทรัพย์อสังหาริมทรัพย์ 4. กองทุนรวมคอมมอดิตี้
คำตอบที่ถูกต้อง: ข้อ 2
คำอธิบาย: กองทุนรวมหมวดอุตสาหกรรม เป็นกองทุนรวมตราสารทุน ไม่เข้าข่ายเป็นกองทุนรวมทรัพย์สินทางเลือก